## **Kooskõlastuste ja koostöö kokkuvõte**

Kooskõlastuste ja koostöö kokkuvõte. Kooskõlastuste originaalid asuvad menetlusdokumentide kaustas.

|  |  |  |
| --- | --- | --- |
| **Kooskõlastaja / koostöö tegija / kaasatav** | **Kooskõlastuse kuupäev ja number (sh olemasolul kirja registreerimise kuupäev ja number)** | **Kooskõlastamisel / arvamuse andmisel tehtud märkused või seatud tingimused ning Rae Vallavalitsuse seisukoht** |
| KOOSKÕLASTAJAD | | |
| Rae Vallavalitsus  (Hannes Karon, Arendus- ja haldusamet,  teehoiuspetsialist) | 28.09.2022 nr 6-1/5520-1;  19.01.2022 | Kooskõlastan |
| Rae Vallavalitsus  (Pille Vals,  planeeringute spetsialist) | 05.01.2022 | Kooskõlastan Andresepõllu detailplaneeringu. |
| Muinsuskaitseamet  (Ly Renter) | 12.10.2021 nr 5.1-17.5/3100-1 | Andresepõllu kinnistu ja lähiala detailplaneeringu kooskõlastamine  Muinsuskaitseamet kooskõlastab esitatud Andresepõllu kinnistu ja lähiala detailplaneeringu.  Kooskõlastus nr 41781 12.10.2021. |
| Päästeameti Põhja päästekeskus  (Garri Mölder) | 08.10.2021 (reg. 08.10.2021 nr 6-1/5338-6) | Kooskõlastatud. Allkirjastatud digitaalselt. |
| Terviseamet  (Casandra Kerson) | 10.08.2021 nr 9.3-1;21;8438-2 | **Järveküla Andresepõllu kinnistu ja lähiala detailplaneeringu kooskõlastamine**  Esitasite Terviseametile (edaspidi amet) arvamuse andmiseks Rae Vallavalitsuse 03.06.2020 korraldusega nr 756 algatatud Järveküla Andresepõllu kinnistu ja lähiala detailplaneeringu (edaspidi detailplaneering).  Planeeritav ala asub Rae vallas Järvekülas Andresepõllu (65301:001:1591; 100% maatulundusmaa; 8,91 ha) kinnistul. Detailplaneeringu lahendus näeb ette kaks elamumaa ja/või ärimaa 0-100% sihtotstarbega krunti, mis hoonestatakse elamu- ja/või ärihoonega, 28 elamumaa sihtotstarbega krunti, mis hoonestatakse kahekorruselise ridaelamuga, üksikelamuga või kahepereelamuga, üks ühiskondlike ehitiste maa sihtotstarbega krunt, mis hoonestatakse õppehoonega, üks üldkasutatava maa sihtotstarbega krunt haljasalaks ja kuus transpordimaa sihtotstarbega krunti. Planeeritava ala pindala on ca 9,0 ha. Detailplaneeringu lahendus on kooskõlas kehtiva Rae valla üldplaneeringuga, mille järgi on detailplaneeringu alal maakasutuse juhtotstarbeks osaliselt planeeritav elamumaa ja osaliselt planeeritav ühiskondlike ehitiste maa.  Detailplaneeringu seletuskirjas on välja toodud järgnev:   * *„Arvestada planeeritavate hoonete tehniliste seadmete (soojuspumbad, kliimaseadmed, ventilatsioon jms) valikul ja paigutamisel naaberhoonete paiknemisega ning et tehniliste seadmete müra ei ületaks ümbruskonna elamualadel keskkonnaministri 16.12.2016. a määruse nr 71 „Välisõhus leviva müra normtasemed ja mürataseme mõõtmise, määramise ja hindamise meetodid“ lisa 1 normtasemeid.“* * *„Planeerida valguslahendus pöörates erilist tähelepanu valgusallikatele, mis ei avaldaks mõju elamualadele.“*   Amet on tutvunud detailplaneeringu materjalidega aadressil <https://map.rae.ee/dp/DP1101/> ja kooskõlastab detailplaneeringu järgnevate märkustega:   * Detailplaneeringu keskkonnamõju strateegilise hindamise eelhinnangu peatükis *8. PLANEERINGU KOOSTAMISEKS VAJALIKUD UURINGUD ja KAASATAVAD ISIKUD* on kirjutatud: *„Detailplaneeringu koostamise raames tuleb koostada liiklusuuring, mis peab sisaldama nii olemasolevaid, kui ka perspektiivseid liiklussageduse tasemeid ning hindama mõjusid olemasolevale taristule.“* Ja lisaks: *„Detailplaneeringu koostamise raames tuleb koostada mürauuring, mis peab sisaldama nii olemasolevaid, kui ka perspektiivseid liiklusmüra tasemeid ning nägema ette võimalikud leevendusmeetmed. Mürauuringu koostamisel tuleb arvestada keskkonnaministri 03.10.2016. a määrusega nr 32 „Välisõhus leviva müra piiramise eesmärgil planeeringu koostamisele esitatavad nõuded“.“* Amet pooldab eelmainitud liiklus- ja mürauuringute koostamist, arvestades, et planeeritava ala kinnistu piirist ca 245 m kaugusele põhja suunda kavandatakse Tallinna väikese ringtee (riigitee 96 Tallinn-Peetri alevik-Tallinn) projekti, mille elluviimisel muutub oluliselt ümbruskonna mürasituatsioon. Amet on seisukohal, et Tallinna väikese ringtee projekti valmimisel tuleb hinnata kujunenud müraolukorda detailplaneeringu alal ja vajadusel koostada liiklusmüra uuring. Liiklusest tulenevad müratasemed peavad planeeritaval alal vastama keskkonnaministri 16.12.2016 määruse nr 71 „Välisõhus leviva müra normtasemed ja mürataseme mõõtmise, määramise ja hindamise meetodid“ (edaspidi KeM määrus nr 71) lisas 1 toodud normtasemetele. Lisaks arvestada, et maksimaalsed helirõhutasemed müratundlike hoonetega aladel ei tohi ületada KeM määrus nr 71 § 6 lg 3 välja toodud normtasemeid. Juhul, kui KeM määruse nr 71 lisas 1 toodud normtasemeid ületatakse, tuleb rakendada müra leevendavaid meetmeid ning seejärel hinnata uuesti müratasemete vastavust normtasemetele. Vajadusel on amet valmis hindama müramõõtmiste tulemusi. * Äri- ja kaubandustegevusest lähtuvad müratasemed peavad lähedalasuvatel müratundlikel aladel vastama KeM määruse nr 71 lisas 1 toodud tööstusmüra sihtväärtusele ning planeeritavast alajaamast tulenevad müratasemed KeM määruse nr 71 lisas 1 toodud tööstusmüra piirväärtusele. * Seletuskirja alapeatükis *5.3. Müra ja vibratsioon* on kirjutatud: *„Arvesse peab võtma, et ehitusaegne müra ei tohi ületada atmosfääriõhu kaitse seaduse ning selle alusel välja antud määrustes ja sotsiaalministri 04. märtsi 2002. a määruse nr 42 „Müra normtasemed elu- ja puhkealal, elamutes ning ühiskasutusega hoonetes ja mürataseme mõõtmise meetodid“ sätestatud müra normtasemeid.“* Amet lisab, et impulssmüra põhjustavat tööd, näiteks lõhkamine, rammimine jne, võib teha tööpäevadel kell 07.00-19.00. Impulssmüra piirväärtusena rakendatakse KeM määruse nr 71 lisas 1 toodud tööstusmüra normtasemeid. Täiendavalt tuleb tähelepanu pöörata, et ehitusaegsed vibratsioonitasemed vastaksid sotsiaalministri 17.05.2002 määruses nr 78 „Vibratsiooni piirväärtused elamutes ja ühiskasutusega hoonetes ning vibratsiooni mõõtmise meetodid § 3 toodud piirväärtustele. * Siseruumides tuleb tagada radooniohutu keskkond vastavalt EVS 840:2017 „Juhised radoonikaitse meetmete kasutamiseks uutes ja olemasolevates hoonetes“ toodule. Eesti pinnase radooniriski kaardi (Eesti Geoloogiateenistus, 2020) järgi asub detailplaneeringu ala normaalse radooniriskiga (30-50 kBq/m3) piirkonnas. Amet juhib tähelepanu, et radoonisisaldus pinnases ei ole ühtlaselt jaotunud ning normaalse radoonisisaldusega piirkonnas võib esineda kõrge radoonisisaldusega alasid. Määramaks asjakohaseid leevendavaid meetmeid, tuleb detailplaneeringu alal teostada radoonitasemete mõõtmised. * Hoonete planeerimisel tuleb arvestada EVS 894:2008+A2:2015 „Loomulik valgustus elu- ja bürooruumides“ või EVS 938:2019 „Päevavalgus hoonetes. Insolatsiooni arvutamisel kasutatav kuupäev“ ja EVS-EN 17037:2019 „Päevavalgus hoonetes“ nõuetega. * Eesti põhjavee kaitstuse kaardi (Eesti geoloogiline baaskaart, Maa-amet, Eesti Geoloogiateenistus 2021) järgi asub planeeringuala kaitsmata põhjaveega piirkonnas. Amet juhib tähelepanu, et tegevuste kavandamisel tuleb jälgida, et need ei mõjutataks elanikeni jõudva joogivee kvaliteeti. |
| TEHNOVÕRKUDE VALDAJAD | | |
| Telia Eesti AS  (Arvo Sepp) | 10.09.2020 nr 34201102 | Kooskõlastus kehtib kuni 09.09.2021. Allkirjastatud digitaalselt. |
| Elektrilevi OÜ  (Marge Kasenurm) | 11.09.2020 nr 7627194426 | Kooskõlastatud tingimustel: tööjoonised kooskõlastada täiendavalt. Allkirjastatud digitaalselt. |
| Aktsiaselts ELVESO  (Annika Krinpus) | 27.05.2021 nr 002/VK | Arvamus nr **002/VK**  **Järveküla, Andresepõllu kinnistu ja lähiala detailplaneering** (töö nr DP1101) joonisel nr 5 „Tehnovõrkude koondplaan“ näidatud ühisveevärgi ja -kanalisatsiooni (ÜVK) rajatiste asukoht võimaldab põhimõtteliselt DP alale planeeritud kruntide ühendamise ÜVK-ga. Lõplik ÜVK tehniline lahendus selgub liitumisrajatiste projekteerimistööde käigus. Detailplaneeringu ala nõuetekohaseks reovee ärajuhtimiseks on vajalik „Karu“ reoveepumpla rekonstrueerimine ja reovete suunamine rekonstrueerimist vajavasse „Põdra“ reoveepumplasse koos vahepealsete torustike ehitamisega.  Arvamus Järveküla, Andresepõllu kinnistu ja lähiala detailplaneeringu kohta kehtib kuni arvamuse koostamise aluseks olnud asjaolude muutumiseni (sh, näiteks, ühisveevärgi ja    -kanalisatsiooni arendamise kava muutmine, piirkonna ÜVK lahenduste põhimõtteline muutmine ÜVK arendustegevuse käigus, üldplaneeringu muutmine jms), maksimaalselt üks aasta väljastamisest.  Allkirjastatud digitaalselt. |
| KAASATAVAD | | |
| Isiku või asutuse nimi |  |  |
| Vana-Järveküla tee 9 kinnistu omanik  (Anu Roots) | 07.03.2021;  09.06.2022 | Mina, Anu Roots, kinnistu Vana-Järveküla tee 9 omanik, ei soovi nõusolekut anda soovitud maaala võõrandamiseks ja kasutusõiguse seadmiseks veetrassi ning tee loomiseks.  Allkirjastatud digitaalselt.  Kuna maad kasutatakse praegu põllumajanduslikul eesmärgil, ei ole Teie planeeringuga nõus. |
| Laasiniidu kinnistu omanik  (Mare Roots) | 25.03.2021;  09.06.2022 | Käesolevaga annan teada, et ma ei ole nõus teekoridori ja tehnovõrkude rajamisega Laasiniidu kinnistule ega teistele minu omanduses olevatele kinnistutele. Allkirjastatud digitaalselt.  Olen teekoridori vastu, kuna see maa on hetkel kasutuses põllumajandusmaana ning vähendab maa väärtust. |
| Liiva tee 7 kinnistu omanik  (Jüri-Aarend Sepp;  Katrina Sepp) | 25.03.2021;  03.07.2022 | Ei vastanud.  Vabandan hilise vastuse eest. Sellise versiooniga me kindlasti nõus ei ole. |
| Andresepõllu kinnistu huvitatud isiku esindaja  (Janno Heinaste,  Kindluse Kodud OÜ  juhatuse liige) | 28.04.2021;  26.04.2023 | Kooskõlastatud. Allkirjastatud digitaalselt. |